El GIXSU volem ser al Consell Ciutadà per la Sostenibilitat

-QUI SOM I QUE FEM EL GIXSU?

El GIXSU som el Grup d'Interès per la Sostenibilitat Urbana.

Som una entitat sense ànim de lucre que es crea el 2019. Figurem
al Registre de Grups d’Interès del Departament de Justícia de la
Generalitat de Catalunya, id. 2903. Actuem a l'empara de la Llei
Europea de Transparència i Bon Govern.

Un HUb d'Entitats Sostenibilistes: Aus/COAC, agrupació
Arquitectura i Sostenibilitat del Col.legi Oficial d'Arquitectes
de Catalunya, el GBCe, Green Building Council España/Catalunya,
Ecounión i La Cambra d'Empreses de Serveis Professionals a la
Construcció.

- L'OBJECTIU FUNDACIONAL: constituir el Lobby de la
Sostenibilitat Urbana de Barcelona i ser proactius al Consell
Ciutadà per la Sostenibilitat.

El GIXSU SOM AL B+S:

Signants del Pacte per la Sostenibilitat, Membres de la Taula
Contra la Contaminació de l'Aire de l'Aj. de BCN, Membres de la
Taula per l'Emergència Climàtica de l'Aj. de BCN i l’Assemblea
Ciutadana pel Clima.

El GIXSU apostem per la Sostenibilitat Urbana per a assolir la
Qualitat de Vida Urbana i la Resiliència front al Canvi Climàtic:
les Ciutats com a veritables Refugis Climàtics.

El GIXSU ens activem:

A la Campanya de les Eleccions Municipals del 2019

A la Campanya de les Eleccions Autonòmiques del 2021

Al ParkingDayBarcelona 2019, 2020 i 2022

...

El GIXSU influïm en la Governança Soci Ambiental

Som als Processos Participatius del Pla Director Urbanístic
Metropolità i en les Planificacions Urbanes sectorials del Pla
Estratègic de Collserola, del Pla Estratègic del Litoral de Bcn,
al Procés Participatiu per a la redacció de l’Ordenança de la
nova ZBE i a la taula per vetllar per la qualitat del seu procés
participatiu.

El GIXSU influïm perquè s’Implementi la Sostenibilitat Urbana en
les Lleis, les Normatives i les Ordenances municipals a
actualitzar per fer front a l'Emergència Habitacional i
Pandèmica:

El GIXSU volem ser a tots els fronts oberts amb l’objectiu
d’implementar la Sostenibilitat Urbana a les accions que cerquen
assolir la resiliència de Barcelona front l'Emergència Climàtica.

-QUE PODEM APORTAR AL CONSELL CIUTADÀ PER LA SOSTENIBILITAT

El GIXSU, com a Lobby de la Sostenibilitat Urbana volem fer la
nostra aportació en clau de Sostenibilitat urbana que contempla
la mirada Ecològica, l’Economia Circular i la realitat Urbana amb
un enfocament tècnic que ens porta a revisar els reglaments i les
normatives que regeixen a la nova governança de la ciutat de
Barcelona amb l'ànim d'actualitzar-los i ajustar-los a la nova
realitat de l'Emergència Climàtica.

Hem estudiat la Carta Municipal de Barcelona del 1998 i cal
reescriure-la pilotant en l'article 102, que amb una mirada
social econòmica i ambiental holística fixa la línia d’actuació
de l’Ajuntament en clau de Sostenibilitat Urbana.

I hem elaborat documents tècnics amb Recomanacions de Mobilitat
Sostenible, Habitabilitat de l'Espai Públic i del parc
Residencial de la Ciutat, Qualitat de l'Aire i de l'Aigua,
Sobirania Energètica i l'Alimentaria, Justícia Climàtica,
Transició Energètica i Ecològica i Economia Circular. Per
assegurar que aquests vectors figurin als Programes Electorals
dels grups polítics que han concorregut a les eleccions
municipals del 2019 i a les eleccions Autonòmiques del 2021.
Documents amb recomanacions específiques fetes en clau de
Sostenibilitat Urbana que hem tractat a les reunions que hem
mantingut amb els seus equips de Polítiques Energètiques,
Ecològiques i Climàtiques.

En l'actualitat hem sol·licitat a la UNESCO la Nominació del Pla
Cerdà i l'Eixample Cerdà com a Patrimoni Mundial pel seu valor
universal excepcional i hem convidat a l'Ajuntament de Barcelona
a adherir-s'hi com a principal institució interessada.

Nominació que té per Objectiu fer front a l'Emergència Climàtica
amb el Pla Cerdà Rehabilitat posant en Valor els seus principis
d’Igualtat, Higienisme i Naturalització que són eines molt
actuals per assolir la Resiliència de L'Eixample i per extensió
de la ciutat de Barcelona.

I l’hem presentat en societat aquest darrer ParkingdayBarcelona
2022.

EL GIXSU US DEMANEM EL VOSTRE VOT

Volem el vostre vot per a ser membres del Consell Ciutadà per la
Sostenibilitat, al que volem contribuir i dinamitzar amb el
compromís ambiental i social, el bagatge tècnic i la mirada
sostenibilista urbana que ens caracteritza i que aportarem a les
comissions i grups de treball perquè el Consell Ciutadà per la
Sostenibilitat en surti beneficiat amb el nostre ingrés.

https://www.gixsu.org/